Anaẓur Ɛli Ideflawen deg usefru « Lmut » iglem-itt-id akken ilaq, yettwali lmut d yiwet n tmiḍrant iḥuzan imdanen merra, yal yiwen seg-neɣ yesɛa taggara, d aṭan ur nesɛa ddwa, ma yesteqsa-d laǧel, tarwiḥt labud ad tuɣal ɣer bab-is, ddunit d abrid ilaq ad yekfu yiwen wass, lmut dayen i ttagaden yemdanen merra, ladɣa lefraq n wid ɛzizen, lǧarḥ-nsen ur t-id-ifeddu yiwen, d lefraq n lebda n war timlilit, ɣef waya irẓaget lmut, imi ccuq ɣer wid iruḥen yettɣima kan deg wulawen, ireq amzun d asafu, amdan ilaq ad as-iheyyi aɛwin n laxert, s wacu ara iqabel bab n yigenwan.